रांची में हुआ था सैयद शहाबुद्दीन का जन्म
राजनयिक,राजनेता और विद्वान के रूप में पहचान रखने वाले सैयद शहाबुद्दीन के निधन पर रांची के मुस्लिम संगठन और बुद्धिजीवियों ने गहरी संवेदना व्यक्त की है। ऑल इंडिया मुस्लिम यूथ एसोसिएशन के एस अली ने कहा कि सैयद शहाबुद्दीन का जन्म 4 नवंबर 1935 को रांची में हुआ था। उनकी मांग का नाम सकीना बानो और पिता सैयद निजामुद्दीन थे। बाद में यह परिवार बिहार शिफ्ट हो गया। सैयद शहाबुद्दीन शासन प्रणाली के सभी स्तर पर लोगों की ज्यादा से ज्यादा भागीदारी के पक्षधर थे। वह संयुक्त बिहार के समय बिहार स्कूल परीक्षा समिति की मैट्रिक परीक्षा में टाॅपर रहे। साल 1958 में भारतीय विदेश सेवा से अपने करियर की शुरुआत करने वाले शहाबुद्दीन 1978 में इस्तीफा देकर राजनीति में आए। वह लोकसभा और राज्यसभा के सांसद रहे। वहीं आल इंडिया मुस्लिम मजलिस-ए-मुशावरात के 2004 से लेकर 2007 तक अध्यक्ष रहे। इधर, झारखंड मुशावरत ने बैठक कर सैयद शहाबुद्दीन के प्रति दुख और मलाल का इजहर किया। बैठक में खुर्शीद हसन रूमी, डॉ. असलम परवेज, डॉ. एसएस अख्तर, निहाल अहमद ,अकीलुर्रहमान, नफीस-उल-आबदीन, मोहम्मद जबीउल्लाह, नैयर साहबी आदि मौजूद थे। मस्जिद-ए-जाफरिया के इमाम-खतीब मौलाना तहजीब उल हसन ने कहा कि सैयद शहाबुद्दीन किसी एक सियासी पार्टी या लीडर का नाम नहीं था। वह हर वक्त मुल्क और कौम के मसाइल को लेकर फिक्रमंद रहते थे। उनकी कमी हमेशा खलेगी।
लेखक-एक्टीविस्ट हुसैन कच्छी ने बताया कि सैयद शहाबुद्दीन के पिता सैयद निजामुद्दीन को क्षयरोग हो गया था। वह गया से इलाज के लिए रांची आए थे। इटकी के टीबी सनेटोरियम में भर्ती रहे। उनकी गर्भवती प|ी सकीना बानो में साथ में थीं। इसलिए सैयद शहाबुद्दीन का जन्म अस्पताल में ही हुआ। जब निजामुद्दीन साहब ठीक होकर गया चले गए। शहाबुद्दीन की प्रारंभिक तालीम गया के नाजरथ अकादमी में हुई।
मुस्लिम संगठन और बुद्धिजीवियों ने निधन पर जतायी गहरी संवेदना
hin_Deva hin_Deva hin_Deva hin_Deva